شەفەق
نیوز/ لە سەرۆکایەتی هەرێم کوردستان، شەوەکی ئمڕوو سێشەممە، رسوومەیل وەدەسداین بەشیگتر
لە خوازینەیل سەنگەرەیل پیشمەرگە وەڕیەو چگ ک لەلایەن سەرۆکایەتی دابین کریا، و نوینەرەیل
وەزارەت پیشمەرگە وەریان گردن.
لەو
رسوومەیلە هەرلە لیوا ئیسکەندەر حاجی ساڵح وەرپرس فەرمانگەی کاروبار سەربازی لە سەرۆکایەتی
هەرێم کوردستان، و لیوا روکن هۆشمەند حەیدەر، و لێوا روکن نەجمەدین عومەر نوینەرەیل
لە وەزارەت پیشمەرگە بەشداری کردن.
وەگورەی
بەیاننامەی سەرۆکایەتی هەرێم کوردستان، هەردوگ لایەنەگە دووپات کردن ک پاڵپشتیکردن
سەرۆک هەرێم کوردستان، و دابینکردن خوازینەیل، و قایمکردن سەنگەرەیل پیشمەرگە کاریگەری
وەرچەویگ لە مقەیەتیکردن گیان پیشمەرگە و تاواناداریان لە وەرگری داشت.
ئی کارە
لە کوتایی ساڵ ٢٠٢١ وە فەرمان و پاڵپشتی نێچیروان بارزانی سەرۆک هەرێم کوردستان و فەرماندەی
گشتی هیزەیل پیشمەرگە وە دابینکردن خوازینەیل وئامێرەیل وەرگری دەسوەپی کرد.
ئەو
ئۆپەراسیۆنە دروسکردن خەندەق و دامەزرانن سەنگەر و خوەی مقەیەتیکردن وەبی جیاوازی گرێدەو،
وەگورەی خوازینەیل، ک خریەنە خزمەت گشت کەرت و سەنگەرەیل پیشمەرگە.
